CELEX: 32008D0853
Language: bg
Date: 2008-10-20 00:00:00
Title: 2008/853/ЕО: Решение на Съвета от 20 октомври 2008 година относно отпускането на спешна държавна помощ от страна на властите на Кипър за преодоляване на последствията от сушата през 2007/2008 година в селскостопанския сектор

13.11.2008   
            
            
               BG
            
            
               Официален вестник на Европейския съюз
            
            
               L 302/7
            
         
      РЕШЕНИЕ НА СЪВЕТА
   
   от 20 октомври 2008 година
   относно отпускането на спешна държавна помощ от страна на властите на Кипър за преодоляване на последствията от сушата през 2007/2008 година в селскостопанския сектор
   (2008/853/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 88, параграф 2, трета алинея от него,
   като взе предвид молбата на правителството на Кипър от 19 септември 2008 г.,
   като има предвид, че:
   
               (1)
            
            
               На 19 септември 2008 г. Република Кипър представи на Съвета молба за решение в съответствие с член 88, параграф 2, трета алинея от Договора, като заяви, че планът ѝ да отпусне държавна помощ на кипърските селскостопански производители, засегнати от голяма суша, с цел да им позволи да започнат отново производствения цикъл, е съвместим с общия пазар.
            
         
               (2)
            
            
               Кипър преживя втората най-голяма и дълготрайна суша от 1900 г. насам поради липсата на валежи през 2007 и 2008 г., като август 2008 г. се оказа най-горещият месец през последното десетилетие, а валежите от януари до август 2008 г. бяха едва 50 % от нормалните нива.
            
         
               (3)
            
            
               Според предварителни данни за жътвата през 2008 г. 95 % от площта със зърнени култури не е дала никаква реколта, а производството на фураж е спаднало толкова драстично, че не може да покрие дори минималните изисквания за изхранване на преживните животни.
            
         
               (4)
            
            
               От около 150 милиона кубични метра, или 54,7 % от капацитета в края на 2005 г. в язовирната мрежа на Кипър понастоящем има едва 11 милиона кубични метра, или 4,0 % от общия капацитет, което задължава властите да разпределят стриктно снабдяването с вода за напояване в началото на 2007 г. и да го намалят до нула през 2008 г.
            
         
               (5)
            
            
               Тези щети следва да бъдат смятани за още по-сериозни и изключителни предвид приложените от Кипър ефективни инструменти за управление на рискове и кризи. По-конкретно Кипър приложи подобрени напоителни техники в почти 95 % от напояваната площ и въведе ценови политики за водата и наказателни мерки за предотвратяване на излишното потребление и загубите на вода, както и насърчи и предостави стимули за инсталиране на системи за рециклиране на водата в домовете. Освен това кипърската национална програма за развитие на селските райони за периода 2007—2013 г. предвижда и редица мерки за подобряване на използването на водата.
            
         
               (6)
            
            
               Тъй като доходите на засегнатите от сушата кипърски селскостопански производители спаднаха драстично, те са изправени пред сериозен риск да не разполагат с финансови средства, за да посрещат непосредствените нужди на своите семейства и да започнат новия сезон, което води до неизбежна опасност от изоставяне на земята, ерозия на почвата и опустиняване.
            
         
               (7)
            
            
               Държавната помощ, която трябва да се отпусне, възлиза на 67,5 милиона евро и ще бъде в полза на 34 000 селскостопански производители, отговарящи на условията за подпомагане, и на 3 000 животновъди.
            
         
               (8)
            
            
               За да бъде ефективна държавната помощ, тя трябва да бъде отпусната и предоставена за ползване на селскостопанските производители във възможно най-кратки срокове.
            
         
               (9)
            
            
               До този момент Комисията не е предоставила становище относно характера и съвместимостта на помощта.
            
         
               (10)
            
            
               Следователно са налице извънредни обстоятелства, което прави възможно тази помощ да се приеме за съвместима с общия пазар чрез дерогация и единствено до степен, необходима за справяне с възникналото бедствено положение,
            
         ПРИЕ НАСТОЯЩОТО РЕШЕНИЕ:
   Член 1
   Приема се за съвместима с общия пазар извънредната допълнителна помощ от кипърските власти за селскостопанския сектор, възлизаща на не повече от 67,5 милиона евро.
   Член 2
   Адресат на настоящото решение е Република Кипър.
   
      Съставено в Люксембург на 20 октомври 2008 година.
      
         
            За Съвета
         
         
            Председател
         
         J.-L. BORLOO